el en en en en el el el el el el el el el el el el el el el el el el el el en el el el el el el el el en en en el el en el en el el el el el el el el el el en el el el es el el el el el el el el el gu el el el el el el el el el el el el el el el el el el el el el es el el el en en en el el
Όταν το 1992 η επιστημονική ομάδα του WWF Ελλάς εγκαταστάθηκε μόνιμα στο Δάσος της Δαδιάς στον Έβρο, κατέγραψε εκτεταμένα περιστατικά δηλητηρίασης μαυρόγυπων από παράνομη χρήση δηλητηριασμένων δολωμάτων, τη μεγαλύτερη απειλή για τους γύπες αλλά και για κάθε άγριο ή οικόσιτο ζώο.
Στην περιοχή ζούσαν 24 από τα 38 είδη αρπακτικών πουλιών της Ευρώπης, μία μοναδική περιβαλλοντική συνθήκη, τα οποία είχαν επιλέξει το μέρος ως τον βιότοπό τους, όχι τυχαία, καθώς τα ώριμα δάση με τα ξέφωτα, τα βοσκοτόπια και οι καλλιεργούμενες εκτάσεις ήταν ιδανικό μωσαϊκό.
Για την αντιμετώπιση αυτής της απειλής το 2014 για πρώτη φορά στην Ελλάδα δημιουργήθηκε η ομάδα ανίχνευσης του WWF Ελλάς. Η Υπεύθυνη Πεδίου Ελισάβετ Κρετ και ο ειδικά εκπαιδευμένος σκύλος Κίκο, συμβάλλουν στη μείωση της απειλής σαρώνοντας την περιοχή εντοπισμού περιστατικών δηλητηρίασης στη φύση και την καθαρίζουν από δηλητηριασμένα δολώματα και ζώα που μπορούν να προκαλέσουν επιπλέον δηλητηριάσεις σε άγρια και οικόσιτα ζώα. Μέχρι σήμερα, η ομάδα έχει πραγματοποιήσει 146 περιπολίες διανύοντας  517 χιλιόμετρα (ο Κίκο έχει καλύψει περίπου 3 φορές πιο μεγάλη απόσταση), στις οποίες καταγράφηκαν 45 περιστατικά με 91 δηλητηριασμένα δολώματα και 95 δηλητηριασμένα ζώα, ανάμεσα σε αυτά 14 γύπες.
Ο Κίκο είναι 8,5 χρονών και εκπαιδεύτηκε 6 μήνες για να εντοπίζει κυρίως μη-φυσικές μυρωδιές, η όσφρησή του είναι το βασικό του εργαλείο δουλειάς. Πώς είναι, όμως, να έχεις τετράποδο συνεργάτη; «Εκπαιδεύτηκα και εγώ έναν μήνα μαζί του και γίναμε από την αρχή μία πολύ δεμένη ομάδα που βασίζεται στην εμπιστοσύνη. Η επιβράβευση του Κίκο είναι το παιχνίδι μαζί μου όταν εντοπίζει κάτι, ουσιαστικά για αυτό δουλεύει» συμπληρώνει η Ελισάβετ Κρετ.
Στο πλαίσιο του Προγράμματος LIFE «ΖΩΗ για τον Ασπροπάρη», εκτός από την ομάδα ανίχνευσης δηλητηριασμένων δολωμάτων, υλοποιούνται δράσεις με στόχο την ενημέρωση, την εκπαίδευση και τον εξοπλισμό των αρμόδιων υπηρεσιών για την αποτελεσματική διαχείριση των περιστατικών δηλητηρίασης στη φύση μέσω σεμιναρίων σε δασικούς υπαλλήλους, δωρεά καταψυκτών και αναλώσιμων υλικών αναγκαίων για τη συλλογή και αποθήκευση δηλητηριασμένων ευρημάτων.  Παράλληλα, δράσεις πρόληψης για την αποφυγή ζημιών από τα ζώα υλοποιούνται σε συνεργασία με αγρότες και κτηνοτρόφους στους οποίους διανέμονται δωρεάν ηλεκτρικές περιφράξεις, τσοπανόσκυλα, συμπεριφορικοί φράχτες (fladries) και νυχτερινά φώτα εκφοβισμού θηλαστικών. Η δωρεάν παραχώρηση αυτού του εξοπλισμού στοχεύει στην επίδειξη της αποτελεσματικότητας λήψης μέτρων πρόληψης στα οποία δεν επενδύουν αρκετοί χρήστες γης με αποτέλεσμα να έχουν ζημιές.
«Από την πρώτη στιγμή, 30 χρόνια πριν, που βρεθήκαμε ως WWF Ελλάς στη Θράκη μέχρι και σήμερα, το περιβαλλοντικό έγκλημα που λέγεται δηλητηριασμένα δολώματα ταλανίζει την άγρια φύση. Η ενημέρωση και η ευαισθητοποίηση είναι σαφώς μια αέναη δράση αναγκαία για να κρατά ζωντανό το θέμα ανάμεσα στους πολίτες, ο έλεγχος όμως αυτού του περιβαλλοντικού εγκλήματος πρέπει επιτέλους να τεθεί ως προτεραιότητα από τις αρμόδιες υπηρεσίες» τονίζει η Δώρα Σκαρτσή, Υπεύθυνη Τοπικού Γραφείου Θράκης του WWF Ελλάς.
Αφήστε το μήνυμά σας, το σχόλιο ή τις παρατηρήσεις σας.
Αφήστε το μήνυμά σας, το σχόλιο ή τις παρατηρήσεις σας.
Τα 10 μεγαλύτερα ποτάμια της Ελλάδας
Απολλώνιος ο Τυανεύς,ένα αίνιγμα του αρχαίου κόσμου
«Γερό χαρτί» για τους αγρότες η καλλιέργεια του κενάφ
{getWidget} $results={3} $label={recent} $type={list1}
{getWidget} $results={3} $label={Δρώμενα} $type={list1}
ΤΟ ΑΠΟΦΘΕΓΜΑ ΤΗΣ ΗΜΕΡΑΣ
{getWidget} $results={3} $label={Αποφθέγματα} $type={list1}
Η Επανάσταση του 1821 στην περιοχή του Δομοκού
ΔΟΜΟΚΟΣ: Η ΓΗ ΤΟΥ ΕΛΛΗΝΑ...
{getWidget} $results={5} $label={Δήμος Δομοκού} $type={list1}
«Το Μοναστήρι της Παναγίας Αντίνιτσας» του Δημήτρη Β. Καρέλη
Μια σπάνια φωτογραφία του Δομοκού, κατά τον πόλεμο του 1897
Η λίμνη Ξυνιάδα: Ένας παράδεισος που χάθηκε…
Στη «Γαία Ελληνική» παρουσιάζουμε πτυχές της ιστορίας και της λαογραφίας, δρώμενα πολιτισμού, υγείας και επιστήμης, πανδαισία γεύσεων, σκέψεις, απόψεις, προορισμούς. Ε-mail : info@gaiaelliniki.gr